kardosdrur/scandi-wiki huggingface dataset:
Spillerforeningen

Spillerforeningen (eller SPF) er en interesseorganisation og fagforening for professionelle fodboldspillere i Danmark, som blev stiftet i 1977. Foreningen har omkring 1000 medlemmer, heraf cirka 250 er fuldtidprofessionelle spillere. Foreningen varetager de professionelle fodboldspilleres interesser over for Divisionsforeningen og Dansk Boldspil-Union. Jeppe Curth er foreningens nuværende formand, hvilket han blev valgt til i juni 2016.

Spillerforeningen står for kåringen af Årets Fodboldspiller i Danmark, Årets Kvindelige Fodboldspiller, Årets hold, Årets talent samt Årets profiler.

Historiske begivenheder

Medlem af LO hhv. FH 
I forbindelse med en truende konflikt i dansk fodbold meldte Spillerforeningen sig i 2004 ind i LO, som siden d. 1. januar 2019 har været erstattet af FH.

Spillerforeningen er desuden medlem af den internationale spillerorganisation FIFPro.

FC Spillerforeningen 
Den 2. marts 2007 indsendte 1. divisionsklubben Køge Boldklub A/S en begæring om betalingsstandsning grundet en række uafklarede spørgsmål vedrørende selskabets finansiering – kort efter Dansk Boldspil-Unions ansøgningsfrist omkring en overbygningsaftale med Herfølge Boldklub A/S udløb. Som konsekvens heraf (siden 6. marts), blev Køge Boldklubs spillere fritstillet og de tilbageværende spillere blev, indtil situationen var blevet afklaret, udelukket fra at træne i deres egen klub, da de i så fald ville miste retten til deres tilgodehavende løn hos Lønmodtagernes Garantifond.

Spillerforeningen valgte her at træde ind og hjælpe ved at oprette et midlertidigt amatørhold under navnet FC Spillerforeningen (indtil den 22. marts 2007, hvor konklusionen på situationen kom) for at de tilbageværende spillere kunne holde kampformen ved lige. FC Spillerforeningen nåede at spille to træningskampe mod henholdsvis FC Københavns andethold i 2. division (den 17. marts 2007 ved Ravnsborghallen), som blev vundet 1-0 på mål af Andreas Bak, og HIK (den 21. marts 2007 i Ravnsborghallen), som sluttede med cifrene 0-0. Spillerforeningens mandskab endte således med at trække sig tilbage som ubesejret med den hasteindkaldte træner, Peter Møller Christensen, ved roret. Select sørgede for at FC Spillerforeningen fik leveret sort/hvide spilledragter med Spillerforeningens grønne logo til træningskampene.

Spillerforeningens formænd 
Spillerforeningens tidligere formænd tæller blandt andet
 1977-19xx: Torsten Andersen
 19xx-198x: Alex Nielsen
 198x-198x: Lars B. Christensen
 198x-19xx: Bent Wachmann
 1990-1990: Per Frimann
 199(0)-1997: Mads Øland
 199x-2000: Mogens Krogh
 2000-2002: Søren Colding
 2002-2005: Palle Sørensen
 2005-2006: Peter Møller
 2006-2016: Thomas Lindrup
 2016-: Jeppe Curth

Samarbejder 
I 2016 startede Spillerforeningen et samarbejder med Hjernerystelsesforeningen omkring bedre at hjælpe elitefodboldspillere med at tackle de problemer der kan opstå som følge af en hjernerystelse.

Ekstern henvisning 
Spillerforeningens officielle hjemmeside

Referencer 

Fodboldorganisationer
Fodbold i Danmark
Fagforbund under FH
Etableret i 1977
Finansministre fra Danmark

Dette er en liste over ministre for Finansministeriet.

Note: ¹ Regeringen indgav 29. august 1943 sin afskedsbegæring til kongen og ophørte samtidig med at fungere. 30. august 1943 – 5. maj 1945 var derfor departementschefstyre, hvor ministeriernes departementschefer administrerede deres respektive sagområder.
Viggo Kampman er den finansminister i Danmarkshistorien, der har siddet som finansminister i såvel den korteste som den længste periode. Den korteste udgjorde 44 dage.

Eksterne henvisninger 

 
Lister over ministre fra Danmark
Nokia 6230

Nokia 6230 er en verdenskendt mobiltelefon, som er blevet til et comeback for Nokia, i 2004/2005, er det blevet til en "pop-telefon". 

Den er oprindeligt lavet som en businesstelefon, men blev meget populær på det private marked, da den var lille og havde utrolig mange funktioner, som bl.a.

 MP3-afspiller
 AAC-afspiller
 Videooptager og afspiller
 VGA-kamera
 TFT-Farvedisplay
 Bluetooth
 Streaming af video og lyd
 FM-stereoradio
 EDGE
 GPRS
 Udvidelse af hukommelse i form af multimediekort MMC på op til 1024 MB

Eksterne henvisninger 

6230
VGA

Video Graphics Array (VGA) er betegnelsen for et "standard" format, som er en betegnelse for en størrelse på en frame eller billede. Inden for mediet kamera og videokamera, gælder det formatet 640 x 480 pixel

Eksterne henvisninger 

Standarder
Datalogi
Faxe Bryggeri

Faxe er et bryggeri, som ligger i byen Faxe. Faxe Bryggeri har Europas største produktion af eksportøl. Bryggeriet blev grundlagt i 1901.

Efter en fusion med bl.a. Ceres blev Faxe Bryggeri i 1989 en del af Bryggerigruppen A/S der i 2005 skiftede navn til Royal Unibrew A/S. Bryggeriet bruger 4 mio kubikmeter naturgas om året, bl.a til processer med temperatur på 140 grader. Bryggeriet installerer varmepumper og 13 hektar solceller for at mindske gasforbrug i processer med lavere temperatur.

Faxe Bryggeri har også en betydelig produktion af læskedrikke og begyndte i 2006 også at aftappe kildevand med mærket Egekilde, efter at Royal Unibrews salgsaftale om Ramlösa-vand ophørte.

Ved fusionen mellem Faxe Bryggeri og Jyske Bryggerier i 1976 blev Thor og Urban en del af Faxe. I 1978 overtog bryggeriet Odin Bryggeriet i Viborg.

Faxe Bryggeri ejede Lolland-Falsters Bryghus i Nykøbing Falster fra 1983 til 1989, hvor det blev overdraget til Odin Bryggeriet.

Produkter 
Faxe Bryggeri producerer bl.a. følgende:

 Faxe Fad
 Faxe Pilsner
 Royal Export i flere varianter
 Faxe Free i flere varianter
 Faxe Kondi i flere varianter
 Faxe Kondi Booster i flere varianter
 Mirinda (licens) i flere varianter
 7UP (licens) i flere varianter
 Pepsi (licens) i flere varianter
 Heineken (licens)
 Nikoline i flere varianter
 Egekilde i flere varianter

Se også 
 Bryggerier i Danmark

Referencer

Eksterne henvisninger 
 www.royalunibrew.dk - Royal Unibrew's danske website 
 www.royalunibrew.com - Royal Unibrew' internationale website 

Bryggeri
Bryggerier i Danmark
Danske virksomheder etableret i 1901
Royal Unibrew
Peter Benenson

Peter James Henry Solomon Benenson (31. juli 1921 – 25. februar 2005) var en britisk advokat og grundlæggeren af menneskerettighedsorganisationen Amnesty International.

Politikere fra Storbritannien
Den Europæiske Menneskerettighedsdomstol

Den Europæiske Menneskerettighedsdomstol ligger i Strasbourg. Den blev etableret i 1959 som en uafhængig institution i organisationen Europarådet. Domstolens afgørelser er bindende for Europarådets medlemsstater, og har gennem tiden fået stor indflydelse på udviklingen inden for menneskerettighedsområdet.

Den vurderer gennem et klagesystem om staterne efterlever menneskerettighederne, således som de er udformet i Den Europæiske Menneskeretskonvention (vedtaget af Europarådet i 1950). Som følge af den individuelle petitionsret har enhver borger i et medlemsland i princippet adgang til at få sin sag for menneskeretsdomstolen, hvis vedkommende har været offer for brud på konventionen. Betingelsen er dog, at klageren forinden har udtømt alle muligheder i det nationale retssystem.
Tyrkiet, Rusland og Italien er de lande, der oftest er blevet dømt for brud på konventionen ved domstolen.

I de seneste år har domstolen afsagt 7-900 domme om året. Domstolens officielle sprog er Engelsk og Fransk.

Dommere

Domstolen består af 47 faste dommere, én fra hvert medlemsland af Europarådet. Dommerne udpeges af Europarådets interparlamentariske forsamling ud fra en liste med tre kandidater indstillet af den enkelte medlemsstat. Europarådet har endvidere bestemt at kandidatlisten skal indeholde mindst én kandidat af hver køn. Dommerne udpeges for en ni-årig periode uden mulighed for genvalg. Tidligere blev dommerne udpeget for en syvårig periode med mulighed for genvalg én gang.

Kilder/eksterne henvisninger 

 Domstolens hjemmeside 
 Om domstolen på menneskeret.dk 
 Institut for Menneskerettigheder 
 Jacob Mchangama: "Er der sket en udvikling i Menneskerettighedsdomstolens praksis angående udvisning af kriminelle udlændinge?" 
 Jens Elo Rytter og Nanna Louise Jensen: "Menneskerettighedsdomstolens praksis i 2012" 

Internationale organisationer
Menneskerettigheder
 
Europarådet
Strasbourg
Etableret i 1959
Internationale domstole
Pizzeria

Et pizzeria er en restaurant, hvor der overvejende er fokus på pizzaer.

I Danmark har mange pizzeriaer dog også andet fastfood, som fx pommes frites og burgere og andet junkfood.

Eksterne henvisninger
Star Wars Episode I: Den usynlige fjende

Star Wars Episode I: Den usynlige fjende (originaltitel: Star Wars Episode I: The Phantom Menace) er en amerikansk science fiction-film fra 1999, skrevet og instrueret af George Lucas. Det er den første episode i Star Wars-sagaen, men er den fjerde film i serien, med premiere 22 år efter Star Wars Episode IV: Et nyt håb der udkom i 1977.

Stunt-koordinatoren Nick Gillard blev rekrutteret til at skabe en ny Jedi-kampstil til Star Wars. Grundet de kortrækkende sværd udviklede Gillard en fægtestil, der efterlignede de japanske fægtestilarter så som Kendo og Kenjutsu.

Handling 

Handelsføderationen har lagt en blokade om planeten Naboo efter ordre fra Darth Sidious. Og efter jedierne Qui-Gon Jinn og Obi-Wan Kenobi blev angrebet af et baghold. I håb om forhandling på et af Handelsføderationens skibe, landsatte føderationen en invasionsstyrke, der skulle tvinge Dronning Amidala til at underskrive en traktat. De to jedier kom dem dog i forkøbet, og med hjælp fra gunganerne og Jar Jar Binks flygtede jedierne sammen med dronningen og hendes nærmeste til planeten Tatooine.

Uheldigvis blev vigtige dele af rumskibet beskadiget under flugten gennem blokaden, og Qui-Gon måtte søge reservedele hos skrothandleren Watto. Desværre er de valutaer Qui-Gon har med sig praktisk talt værdiløse på Tatooine, men Qui-Gon får uventet hjælp fra den unge Anakin Skywalker der er slave for Watto. Han vil nemlig vinde penge til dem i et podracerløb, og det gør han. Han vandt også sin frihed, fordi Qui-Gon og Watto væddede med dén som indsats kort for løbet gik i gang.

Qui-Gon, Anakin, Obi-Wan, dronningen og dronningens nærmeste rejser herefter til Coruscant, hvor situationen på Naboo skal tages op, og Anakin skal stilles for Jedirådet. Medlemmerne af Rådet fornemmer dog en vis bekymring ved at oplære Anakin, og afviser ham indtil videre.

Gruppen vender efter besøget på Coruscant tilbage til Naboo for at genvinde magten, og allierer sig med gunganerne i slaget mod Handelsføderationen. Under slaget trænger dronningen og hendes stab ind på slottet, mens Qui-Gon og Obi-Wan slås mod Darth Sidious' lærling, Darth Maul. Maul er den første Sith-fyrste der giver sig til kende i mange tusinde år, men må lade livet, da Obi-Wan hævner Qui-Gon Jinn, der faldt i den selvsamme duel.

Qui-Gons sidste ønske var at få oplært Anakin som Jedi, og derfor godkender Jedirådet til sidst, at Anakin får Obi-Wan som mentor.

Medvirkende

Modtagelse

Kritik 
Den usynlige fjende blev modtaget med delte meninger, både af fans og pressen. Bl.a. er mange fans ualmindeligt irriterede over den klodsede Jar Jar Binks.

Eksterne henvisninger 

 Star Wars Episode I: Den usynlige fjende på StarWars.com
 Star Wars Episode I: Den usynlige fjende på Disney+
 Star Wars Episode I: Den usynlige fjende på Wookieepedia, en engelsk Star Wars Wiki

 

Episode I: Den usynlige fjende
Amerikanske film fra 1999
Film instrueret af George Lucas
Engelsksprogede film
Tatooine

Tatooine er en planet i Star Wars-universet. Planeten har et ørken-sceneri og har kun ca. 1% vand på overfladen.

Geografi 
Tatooine ligger i et specielt solsystem med dobbeltstjerner. Stjernerne hedder Tatoo 1 og Tatoo 2. Tatooine beboes overvejende af fattige farmere. Planeten styres af Hutterne, herunder Jabba the Hutt, der også har sin base på Tatooine. En af de største bebyggede områder er Mos Eisley, der dog præges af kriminalitet og gambling. Andre nævneværdige lokaliteter på planeten er:

 Bestine (hovedstaden)
 Anchorhead
 Tosche Station
 Mos Entha
 Wayfar
 Mos Espa

Nævneværdige geografiske steder indbefatter bl.a. den enorme ørken Dune Sea, og den stenede region Jundland Wastes.

Beboere 
Tatooine huser, udover mennesker, to andre intelligente racer: Jawaer og Sandfolket. Begge folk bærer kapper og beklædning, der skjuler deres rigtige ydre fra omverdenen. Sandfolket er desuden heller ikke glad for gæster og folk udefra, og kan forekomme at være aggressive ved mødet med en fremmed.

Desuden tog George Lucas navnet, med en let omskrivning, fra byen Tataouine i det sydlige Tunesien.

Dannelse 
Tatooine var engang en biosfære med store have og jungler. Men det blev ødelagt af Rakata og glasset smeltede og blev til det sand der i dag danner basis for Tatooine.

Det ligger i "Yavin 4" systemet

Eksterne henvisninger 

Star Wars-planeter
Han Solo

Han Solo er en person i Star Wars-universet. Han spilles af Harrison Ford i Star Wars Episode IV: Et nyt håb, Star Wars Episode V: Imperiet slår igen og Star Wars Episode VI: Jediridderen vender tilbage.

Karakter 
Det var bevidst fra George Lucas' side, at Han Solo skulle være en modsætning til Luke Skywalker. Luke er den type der gerne vil hjælpe andre, og er ikke særlig selvcentreret. Men Han Solo derimod, er meget egoistisk, og han bekymrer sig i det store hele næsten kun om sig selv. Desuden er Han en meget arrogant type, hvor Luke er mere beskeden og forsigtig. Han Solo tror heller ikke på Kraften, og får da også at vide i en diskussion med Prinsesse Leia, at det eneste han rent faktisk tror på, er penge! Ydermere er Han Solo en smart og snedig type, i modsætning til at Luke godt kan forekomme at være en lille smule naiv.

Optrædener

Original-trilogien 
Han Solo dukker op i Star Wars Episode IV: Et nyt håb, hvor Luke og Obi-Wan Kenobi leder efter en pilot, der kan bringe dem til Alderaan. Han Solo og hans makker Chewbacca administrerer sammen rumskibet Tusindårsfalken. Men tingene går ikke som planlagt, og besætningen ender på Dødsstjernen, hvor de dog får befriet Prinsesse Leia. Han Solo bliver hurtigt tiltrukket, og senere forelsket, i Leia. 

I Imperiet slår igen udvikles det personlige forhold mellem Han Solo og Leia, men det ender brat da Solo efter et baghold bliver frosset ned, og overleveret til Jabba the Hutt. 

Leia befrier ham dog i Jediridderen vender tilbage, og ender selv som slave for Jabba, på bekostning af det. Det lykkedes dog Luke at befri både Leia og Han Solo, umiddelbart efter de blev taget til fange af Jabba. I Star Wars Legends (som tidligere hed Star Wars Expanded Universe) ender alt dog godt og Han og Leia bliver gift på planeten Dathomir og får tvillinger - en pige Jaina og en dreng Jacen, de får senere sønnen Ben Solo

Solo.

Eksterne henvisninger 

 Han Solo i StarWars.com Databank
 Han Solo på Wookieepedia, engelsk Star Wars wiki

 

Star Wars-personer
Yoda

Yoda er en person i Star Wars-universet, som levede fra 896 BBY til 4 ABY. Yoda regnes for at være den største af alle jedier, før Anakin Skywalker.

Historie 

Efter Ordre 66 blev iværksat i Revenge of the Sith måtte Yoda søge eksil, og det gjorde han på planeten Dagobah. Obi-Wan Kenobi ved dog hvor Yoda befinder sig, og fortæller Luke Skywalker dette i en vision. Luke har på Hoth. Luke opsøger Yoda, og det bliver Yodas sidste opgave at træne Luke til jedi, inden han i en alder af 900 år går bort.
Yoda har trænet mange jedier: blandt de mere prominente kan nævnes Kit Fisto, Ki-Adi-Mundi, Oppo Rancisis og så selvfølgelig Luke. Yoda stod også for oplæringen af yngligene. Det ser vi bl.a. i Klonernes Angreb hvor Obi-Wan ikke kan finde planeten Kamino. Her er Yoda i gang med en time med en masse Padawan-lærlinge.
Yodas egen mester hed N'Kata Del Gormo.

Figur og stemme 
I filmene The Empire Strikes Back og Return of the Jedi var Yoda lavet som en dukke (oprindeligt var han også filmatiseret som dukke i The Phantom Menace men blev computeranimeret senere hen, da George Lucas valgte at samle alle seks film i en blu-ray box). I Attack of the Clones og Revenge of the Sith er han også computeranimeret, hvilket bl.a. er nødvendigt pga. Yodas kampscener. Stemmen til Yoda er lavet af Frank Oz. Det var desuden også Frank, der foreslog at Yoda skulle tale med en besynderlig omvendt grammatik, der har været karakteriserende fra Yoda siden The Empire Strikes Back.

Eksterne henvisninger 

 

Jedier
Coruscant

Coruscant er en fiktiv planet i Star Wars-universet. Planeten blev ikke vist i de orignale Star Wars-film, og optræder først gang i den udvidede version af Star Wars Episode VI: Jediridderen vender tilbage, der blev udgivet i 1997. Coruscant blev dog nævnt allerede i Heir to the Empire novellen i 1991.
Hele planeten er dækket af en stor by, der er vokset så højt op at den rækker ud i atmosfæren.

Coruscant har igennem tiderne været hovedstads-planet for Den Galaktiske Republik, Det Galaktiske Imperium, Den nye Republik, Yuuzhan Vong Imperiet og Den Galaktiske Alliance. Udover at være hjemsted for alle vigtige regerings bygninger, er Coruscant også det navigatorisk centrum i galaksen da dens koordinator er (0,0,0). Pågrund af dens placering og store befolkning, går alle de store handelsruter igennem Coruscant.

Bag scenen 
Den første version af planeten optrådte allerede i det rå udkast af manuskriptet til Star Wars Episode IV: Et Nyt Håb. På dette tidspunkt blev planeten kaldt Alderaan. Senere omskrivninger ændrede navnet til Granicus, før man helt droppede det i den første film.

Ideen om en planet helt dækket af en by, blev genoptaget i det første manuskript til Jediridderen vender tilbage.
Denne gang fik planeten navnet Had Abbadon, og det skulle være en by plaget af stor forurening og hjemsted for Kejserens palads. Overvejelserne om hvordan man skulle kunne gengive en helt planet fyldt med en by og en omskrivelse af historien i Star Wars VI gjorde dog at planeten igen blev droppet.

Det var forfatteren Timothy Zahn med hans novelle 'Heir to the Empire'' i 1991, der som den første gav planeten navnet Coruscant. George Lucas valgte så at tage navnet til sig da han lavede den udvidede version af Jediridderen vender tilbage i 1997. Her ser man dog kun ganske kort planeten efter Alliancen har vundet slaget ved Endor.

Coruscant i Star Wars Universet 
Dette er en oversigt over de forskellige Star Wars film og andet, hvor Coruscant optræder i.

I filmene episode 1 til 3, optræder Coruscant som centrum for det meste af handlingen. På selv Coruscant er det især Jedi templet og Det galaktiske senat hvor det mest af handlingen foregår.

Efter at Alliancen har vundet slaget ved Endor i "Jediridderen vender tilbage", ser man hvordan folk fejer denne sejrer på Coruscant. I den korte scene ser man folk juble på gaderne, imens andre er ved at rive en statue ned der forestiller Kejseren.

I spillet Star Wars: Empire at War og dens udvidelser, optræder Coruscant som hovedplaneten for Imperiet. I udvidelsen Forces Of Corruption, går en af missionerne ud på at man skal infiltrere Kejserens museum.

Eksterne Links 
 Wookieepedia
 Star Wars Databasen

Star Wars-planeter
Fiktive byer
Tornløs hornblad

Tornløs hornblad (Ceratophyllum submersum) er en urteagtig vandplante med kransstillede, 2-4 gange gaffeldelte, trådformede blade.

Beskrivelse 
Tornløs hornblad er en dækfrøet plante, som almindeligvis findes i damme, Søer, sumpe og langsomt rindende vandløb. Det er en urteagtig plante med kransstillede, 2-4 gange gaffeldelte, trådformede blade. Blomstringen foregår i juni-august og for det meste under vandet. Blomsterne er ganske små og uanselige, og de bliver bestøvet ved hjælp af vandstrømmen. Frugterne er små nødder, som er klæbrige, og som spredes ved hjælp af svømme- og vadefugle. Om vinteren danner planten overvintringsknopper.

Da planten som oftest flyder i vandet, udvikler den intet eller kun et svagt rodnet.

Den bliver op til 60 cm lang og ca. 5 cm tyk.

Hjemsted 
Tornløs hornblad er naturligt udbredt i Europa og dele af Mellemøsten. Den er knyttet til langsomt flydende, næringsrige vandløb og søer. Da mange vaandløb efterhånden bliver belastet med næringssalte, breder planten sig - ofte på bekostning af mindre krævende arter.

Trivia 
På grund af sit udseende og den høje iltproduktion anvendes den nært beslægtede, tropiske tornet hornblad (Ceratophyllum demersum) ofte i akvarier med ferskvand.

Bemærk 
"Hornblade" (flertal) bruges som navn for den ikke-beslægtede, botaniske række, Anthocerotophyta.

Flerårige urter
Ferskvandsakvarieplanter
Vandplanter
C-3PO

C-3PO er en primært guldfarvet robot (med et sølvfarvet ben) i Star Wars-universet. Den er bygget af Anakin Skywalker og behersker mere end seks millioner sprog. Den bliver spillet af Anthony Daniels. C-3PO er gode venner med R2-D2.

Referencer

Eksterne henvisninger 

 

Star Wars-personer
Osted

Osted er en by på Midtsjælland med , beliggende i Osted Sogn omkring Primærrute 14 mellem Roskilde og Ringsted. Osted ligger i Lejre Kommune og tilhører Region Sjælland. Byen blev tidligere skrevet Ousted eller Ovsted.

Osted Kirke er fra omkring 1200 med adskillige senere tilbygninger. Dets kor og skib er opført i romansk stil, mens tilbygningerne er i gotisk/sengotisk/nygotisk stil.

I Osted ligger den grundtvig-koldske friskole Osted Fri- og Efterskole (oprettet 1917) samt en folkeskole.

Frem til midten af 2008, hørte byen under postdistriktet 4000 Roskilde, men blev pga. et nyt distibutionscenter henlagt under 4320 Lejre. 

Blandt virkomhederne i byen er ConvaTec, der er en engelsk-amerikansk virksomhed der fremstille medicinsk udstyr. I 1966 blev virksomheden Dansk Fryse Økonomi etableret i byen. Den lukkede igen i 1992.

Jazzmusikeren Niels-Henning Ørsted Pedersen blev født i Osted.

Se også 
 Massakren ved Osted

Kilder 

Byer i Lejre Kommune
Byer og bydele med genforeningssten
Hexose

Hexoser er sukkerstoffer, der er bygget over seks kulstofatomer. De inddeles i aldohexoser, der har en aldehydgruppe i 1. position, og ketohexoser, som har ketongruppen i 2. position.

Aldohexoser
D-Allose
D-Altrose
D-Glukose      
D-Mannose
D-Gulose      
D-Idose       
D-Galaktose    
D-Talose

Ketohexoser
D-Fruktose
D-Psicose
D-Sorbose
D-Tagatose

Ud over disse naturligt forekommende findes der mange syntetisk fremstillede, men det er interessant, at gærceller kun kan nedbryde de naturlige hexoser.

Se også
Glukose
Pentose

Kulhydrater
Roberto Alagna

Roberto Alagna (født 7. juni 1963) er en fransk operasanger.

Alagna er af siciliansk afstamning, og har som en fyrig og ildsom lyrisk tenor etableret sig som international stjerne, og har en omfattende pladeproduktion bag sig. Fik sin debut i 1988. Han er en af de mest efterspurgte tenorer.

Eksterne henvisninger 

Operasangere fra Frankrig